Natalja Seleznjova

Natalja Seleznjova (vene keeles Наталья Игоревна Селезнёва; sünninimi Natalja Polinkovskaja, vene Наталья Игоревна Полинковская; sündinud 19. juunil 1945 Moskvas) on vene näitleja.

1966. aastal lõpetas ta Moskva Štšukini-nimelise Teatrikõrgkooli ja asus näitlejana tööle Moskva Akadeemilises Satiiriteatris.

Natalja Seleznjova esimene filmiroll oli 1953. aastal, kui ta mängis filmis "Aljoša Ptitsõn kasvatab iseloomu" Sašenka rolli. Filminäitlejana sai ta laiemalt tuntuks 1965. aastal Lida rolliga filmis "Operatsioon Õ ja Šuriku teised seiklused".

Ühtekokku on Natalja Seleznjova mänginud 46 filmis, 21 teatrilavastuses ja 16 telelavastuses.

Isiklikku
Natalja Seleznjova isa Igor Seleznjov oli tuntud fotograaf, ema Jelena Polinkovskaja oli populaarne kunstnik. 
Tema abikaasa oli samuti näitleja – NSV Liidu rahvakunstnik Vladimir Andrejev (1930–2020). 

Seleznjova on partei Ühtne Venemaa liige.

Aunimetused ja autasud

 Poola Rahvavabariigi teeneline kultuuritegelane (1976) 
 Vene NFSV teeneline kunstnik (1981)
 Venemaa Föderatsiooni rahvakunstnik (1996)
 Sõpruse orden (2006)VF presidendi käskkiri nr 1332, 1. detsember 2006
 Austuse orden (2015)VF presidendi käskkiri nr 369, 16. juuli 2015

Viited

Välislingid
Natalja Seleznjova kino-teatr.ru lehel

Kategooria:Vene filminäitlejad
Kategooria:Vene teatrinäitlejad
Kategooria:Sündinud 1945